Kada se kaže da hijaluronski filer traje oko 12 meseci, to ne znači da će  u tom trenutku odjednom nestati sav hijaluron koji smo stavili. Ovaj period znači da ćemo toliko otprilike imati estetski efekat koji smo postigli aplikacijom filera. Odmah čim se aplikuje filer kreće njegova lagana razgradnja, ali se filer još dugo vidi u tkivu.
Pacijenti se često pitaju, šta ako prestanem kasnije da primenjujem hijaluronske filere da li će koža ili lice izgledati gore, nego da se fileri nisu nikada koristili. Odgovor je da neće, već će verovatno biti nešto bolje. Već smo ranije objasnili da hijaluron stimuliše proizvodnjui kolagena, da štiti kožu od slobodnih radikala i pojačava hidriranost što dugoročno utiče na popravku kvaliteta kože.